Apr 11,2017
త్వరలో ఈపీఎఫ్‌ క్లెయిమ్స్‌కు మొబైల్‌ యాప్‌
న్యూఢిల్లీ: ఉద్యోగ భవిష్యనిధి (ఈపీఎఫ్‌వో) సంస్థ ఈపీఎఫ్‌ ఉపసంహరణ కోసం త్వరలో మొబైల్‌ అప్లీకేషన్‌ 'ఉమంగ్‌'ను తీసుకురానుంది. ఫలితంగా దాదాపు నాలుగు కోట్లమందికి ఇది ఉపయో గపడనుంది. ఆన్‌లైన్‌ ద్వారా క్లెయిమ్స్‌ను సెటిల్‌మెంటు చేసే విధంగా సిస్టమ్‌ను ఈపీఎఫ్‌వో అభివృద్ధి చేస్తుందని కేంద్ర కార్మిక మంతి బండారు దత్తాత్రేయ లోక్‌సభకు లిఖితపూర్వక సమాధానంగా చెప్పారు. కాగా క్లెయిమ్స్‌ను ఆన్‌లైన్‌ ద్వారా పొందేందుకు ఈ అప్లీకేషన్‌ను యూనిఫైడ్‌ మొబైల్‌ యాప్‌ ఫర్‌ న్యూ-ఏజే గవ్నరేన్స్‌ (ఉమంగ్‌ యాప్‌)కు ఇంటిగ్రేటెడ్‌ చేస్తా మని కూడా మంత్రి పేర్కొన్నారు. అయితే దీని ప్రారంభ తేదీ ఇంకా ఖరారు కాలేదని ఆయన తెలిపారు. ప్రస్తుతం, పీఎఫ్‌ క్లెయిమ్‌ కోసం ఈపీఎఫ్‌వో వద్దకు సుమారు కోటి దరఖాస్తులు వచ్చి చేరాయని తెలిపారు.
మీ స్నేహితులకు రికమెండ్ చెయ్యండి